Τα πάνελ οροφής με κεραμίδι, καλύπτουν μία ευρεία γκάμα αναγκών, καθώς μπορούν να προσαρμοστούν σε οποιαδήποτε κατασκευή και να αντικαταστήσουν οποιοδήποτε υλικό, όπως κεραμίδια, πισσόχαρτα, τάβλες, κλπ. Συγκεκριμένα, επιλέγοντας πάνελ κεραμίδι για τοποθέτηση στη σκεπή θα εξασφαλίσεις τα παρακάτω οφέλη:
1. Πολύ καλές μονωτικές ιδιότητες
Τα πάνελ οροφής κεραμίδι παρουσιάζουν εξαιρετικές μονωτικές ιδιότητες, παρέχοντας υψηλά επίπεδα θερμομόνωσης και ηχομόνωσης. Παράλληλα, παρέχουν άριστη στεγάνωση, παρουσιάζοντας πολύ μεγάλη αντοχή στις βροχές και στην υγρασία. Ωστόσο, η στεγάνωση γίνεται με ειδικά υλικά, με τα οποία μπορεί να σε προμηθεύσει ένας έμπειρος επαγγελματίας στον τομέα της κατασκευής στέγης.
2. Εύκολη και γρήγορη κατασκευή
Η τοποθέτηση πάνελ οροφής με κεραμίδι γίνεται ιδιαίτερα εύκολα και γρήγορα. Υπάρχει μεγάλη ευελιξία στις διαστάσεις των πάνελ, ενώ η εφαρμογή τους μπορεί να γίνει, τόσο πάνω σε σιδηροκατασκευές, όσο και σε κατασκευές από ξύλο. Το πολύ μικρό τους βάρος κάνει ακόμα πιο εύκολη την τοποθέτησή τους.
3. Ελάχιστο κόστος συντήρησης
Τα πάνελ κεραμίδι είναι πολύ ανθεκτικά, δεν παρουσιάζουν ανάγκες συντήρησης και υπάρχουν ελάχιστες πιθανότητες να παρουσιάσουν ανάγκη κάποιας επισκευής. Έχουν αντισεισμικές ιδιότητες και μένουν ανεπηρέαστα από κακές καιρικές συνθήκες. Οι σκεπές με πάνελ κεραμίδι χαρακτηρίζονται από μοναδική μακροζωία και είναι πραγματικά γερές κατασκευές.
4. Υψηλή αισθητική
Πέρα από τα πολλά πρακτικά τους πλεονεκτήματα, οι σκεπές από πάνελ κεραμίδι δε χάνουν τίποτα σε ομορφιά. Μοιάζουν εξαιρετικά με πραγματικά κεραμίδια και κυκλοφορούν σε μεγάλη ποικιλία χρωμάτων. Τα πάνελ από κεραμίδι χαρίζουν την ομορφιά της παραδοσιακής κεραμοσκεπής, αφαιρώντας τα μειονεκτήματα που τη συνοδεύουν.